

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinski načelnik**

KLASA: 120-01/22-01/01

URBROJ: 2198-9-2-22-1

Starigrad Paklenica, 11. travnja 2022. godine

Na temelju članka 9. Zakona o plaćama u lokalnoj i područnoj (regionalnoj) samoupravi („Narodne novine“, br. 28/10) te 46. Statuta Općine Starigrad ("Službeni glasnik Zadarske županije" broj: 3/18, 8/18, 3/20 i 3/21), Općinski načelnik Općine Starigrad dana  11. travnja­­ 2022. godine donosi

**ODLUKU**

**o visini osnovice za obračun plaća službenika i namještenika**

**Članak 1.**

Ovom Odlukom utvrđuje se osnovica za obračun plaća službenika i namještenika u Jedinstvenom upravom odjelu Općine Starigrad.

**Članak 2.**

Visina bruto osnovice za obračun plaća za korisnike iz članka 1. ove Odluke utvrđuje se u visini od 4.300,00 kuna bruto i primjenjuje se od 1. svibnja 2022. godine, počevši s plaćom za mjesec travanj 2022. godine, a koja će biti isplaćena u mjesecu svibnju 2022. godine.

**Članak 3.**

Stupanjem na snagu ove Odluke prestaje važiti  Odluka o visini osnovice za obračun plaća službenika i namještenika („Službeni glasnik Zadarske županije“, broj 15/13).

**Članak 4.**

Ova Odluka stupa na snagu prvi dan nakon objave u „Službenom glasniku Zadarske županije“.

Općinski načelnik

 Krste Ramić, dipl. oec.